
56 DR.31.10.2001 

Tuan Yang di-Pertua, menjana pertumbuhan ekonomi negara menerusi 
pembangunan projek-projek di luar bandar, bukan sahaja KDNK negara dapat 
dirangsangkan, malah kualiti hidup rakyat di luar bandar dapat dipertingkatkan. 

Dengan ini saya berharap agar kerajaan bukan setakat hendak berbelanja 
sahaja, tetapi hendaklah mewujudkan satu mekanisme pengawasan yang lebih 
berkesan lagi bagi memastikan pelaksanaan prasarana-prasarana seperti kemudahan 
jalan raya, bekalan air, bekalan elektrik dan jambatan-jambatan yang bakal 
dilaksanakan menepati standard dan mutu yang telah ditetapkan. lni adalah penting 
bagi memastikan keselesaan kumpulan sasar sentiasa terjamin dan dilindungi. 

Tuan Yang di-Pertua, mengembang serta membangunkan perkhidmatan 
komunikasi dan pengangkutan bagi menjana aktiviti ekonomi di luar bandar seperti 
yang telah digariskan di dalam Rangka Rancangan Jangka Panjang Ketiga (RRJP3) 
harus disegerakan, khususnya di kawasan Parlimen saya di Parlimen Kapit rata-rata 
aktiviti ekonominya digiatkan melalui pengangkutan air dan sungai yang menggunakan 
motobot dibebankan lagi dengan kenaikan sepuluh sen seliter petrol dan diesel. 

Keadaan akan menjadi bertambah rumit apabila takungan Empangan Projek Hidro 
Bakun dimulakan kelak. Sudah pasti jalan pengangkutan air ini sedikit sebanyak akan 
turut terjejas terutamanya di musim kemarau dan kawasan yang bakal terjejas teruk 
adalah kawasan antara Kapit dan Bakun. 

Sebab itulah saya menyeru kepada Kementerian Pembangunan Luar Bandar 
supaya mengambillangkah segera bagi menyediakan pengangkutan altematif lain yang 
lebih murah dan mudah seperti jalan raya bagi menghadapi fenomena ini. Kos defisit 
lain yang bakal ditanggung oleh penduduk-penduduk di kawasan Kapit lanjutan 
daripada pelaksanaan Projek Hidro ini perlu diberi perhatian serta pertimbangan yang 
sewajamya oleh kerajaan. 

Tuan Yang di-Pertua, apabila proses menakung air di Empangan Projek Hidro 
Bakun dimulakan kelak, sudah pasti air yang bakal dilepaskan keluar dari empangan 
tersebut ke Sungai Rajang adalah dalam kuantiti yang minimum jika dibandingkan 
dengan keadaan asal sebelum adanya empangan berkenaan. Air yang dilepaskan ini 
akan mengalir sepanjang Sungai Rajang ke Laut China Selatan melalui pekan Kapit, 
pekan Song, pekan Kanowit, bandar Sibu, pekan Sarikei sampai ke Tanjong Manis dan 
keluar melalui ke Kuala Rajang. 

Keadaan akan bertambah sukar dan perit di musim kemarau. Paras air sungai 
akan turun, laluan bot ekspres di jeram Pelagus, akan bertambah sukar dan merbahaya 
kepada pengguna-penggunanya. Tambang bot ekspres yang kebiasaannya pada 
kadar antara RM20 hingga ke RM30 pada satu perjalanan dari pekan Kapit ke pekan 
Belaga atau ke kawasan Merit, akan naik dengan mendadak kepada kadar antara 
RM60 hingga ke-RM80. lni berlaku disebabkan bot-bot ekspres yang biasa digunakan 
terpaksa diambil alih oleh bot-bot laju yang menggunakan enjin sangkut 200 kuasa 
kuda berkembar bagi menyesuaikannya dengan keadaan pada waktu itu. 

Para pengguna tidak ada pilihan lain kerana menggunakan sungai adalah 
satu-satunya perkhidmatan pengangkutan yang ada untuk mereka berpindah dari satu 
tempat ke satu tempat yang lain. 

Kadar tambahan ini adalah satu kadar yang standard yang dikenakan kepada 
semua penumpang termasuk pelajar-pelajar sekolah dan anak-anak kecil. Tidak dapat 
dinafikan kadar tambang yang dikenakan ini adalah satu beban besar kepada 
penduduk-penduduk yang tinggal di sepanjang kawasan yang terbabit. Bayangkanlah 
betapa beratnya beban ini, yang terpaksa ditanggung oleh mereka yang miskin yang 
tinggal di sepanjang kawasan yang terbabit ini. 

Tuan Yang di-Pertua, cuba kita semua bayangkan kesukaran dan keperitan 
yang bakal dihadapi oleh para pengguna yang bergerak dari satu tempat ke satu 
tempat yang lain menggunakan sungai-sungai kecil dan anak-anak sungai di sepanjang 
Sungai Rajang pada musim kemarau dan ditambahkan lagi dengan kekurangan air 
yang dialirkan dari empangan hidro ini apabila ia beroperasi sepenuhnya kelak. 
Tambah menyedihkan lagi, di waktu-waktu menghadapi kecemasan apabila hanya 
sungai adalah satu-satu jalan penghubung yang ada dan ianya tidak boleh berfungsi 
lagi seperti yang sediakala. 

Bergerak menggunakan perahu panjang dan bot di sungai-sungai jauh lebih 
mahal jika dibandingkan dengan bergerak dengan kenderaan di jalan raya. Enjin-enjin 



Tuan Yang di-Pertua, menjana pertumbuhan ekonomi negara menerusi pembangunan projek-projek di luar bandar, bukan sahaja KDNK negara dapat dirangsangkan, malah kualiti hidup rakyat di luar bandar dapat dipertingkatkan. Dengan ini saya berharap agar kerajaan bukan setakat hendak berbelanja sahaja, tetapi hendaklah mewujudkan satu mekanisme pengawasan yang lebih berkesan lagi bagi memastikan pelaksanaan prasarana-prasarana seperti kemudahan jalan raya, bekalan air, bekalan elektrik dan jambatan-jambatan yang bakal dilaksanakan menepati standard dan mutu yang telah ditetapkan. lni adalah penting bagi memastikan keselesaan kumpulan sasar sentiasa terjamin dan dilindungi. Tuan Yang di-Pertua, mengembang serta membangunkan perkhidmatan komunikasi dan pengangkutan bagi menjana aktiviti ekonomi di luar bandar seperti yang telah digariskan di dalam Rangka Rancangan Jangka Panjang Ketiga (RRJP3) harus disegerakan, khususnya di kawasan Parlimen saya di Parlimen Kapit rata-rata aktiviti ekonominya digiatkan melalui pengangkutan air dan sungai yang menggunakan motobot dibebankan lagi dengan kenaikan sepuluh sen seliter petrol dan diesel. Keadaan akan menjadi bertambah rumit apabila takungan Empangan Projek Hidro Bakun dimulakan kelak. Sudah pasti jalan pengangkutan air ini sedikit sebanyak akan turut terjejas terutamanya di musim kemarau dan kawasan yang bakal terjejas teruk adalah kawasan antara Kapit dan Bakun. Sebab itulah saya menyeru kepada Kementerian Pembangunan Luar Bandar supaya mengambillangkah segera bagi menyediakan pengangkutan altematif lain yang lebih murah dan mudah seperti jalan raya bagi menghadapi fenomena ini. Kos defisit lain yang bakal ditanggung oleh penduduk-penduduk di kawasan Kapit lanjutan daripada pelaksanaan Projek Hidro ini perlu diberi perhatian serta pertimbangan yang sewajamya oleh kerajaan. Tuan Yang di-Pertua, apabila proses menakung air di Empangan Projek Hidro Bakun dimulakan kelak, sudah pasti air yang bakal dilepaskan keluar dari empangan tersebut ke Sungai Rajang adalah dalam kuantiti yang minimum jika dibandingkan dengan keadaan asal sebelum adanya empangan berkenaan. Air yang dilepaskan ini akan mengalir sepanjang Sungai Rajang ke Laut China Selatan melalui pekan Kapit, pekan Song, pekan Kanowit, bandar Sibu, pekan Sarikei sampai ke Tanjong Manis dan keluar melalui ke Kuala Rajang. Keadaan akan bertambah sukar dan perit di musim kemarau. Paras air sungai akan turun, laluan bot ekspres di jeram Pelagus, akan bertambah sukar dan merbahaya kepada pengguna-penggunanya. Tambang bot ekspres yang kebiasaannya pada kadar antara RM20 hingga ke RM30 pada satu perjalanan dari pekan Kapit ke pekan Belaga atau ke kawasan Merit, akan naik dengan mendadak kepada kadar antara RM60 hingga ke-RM80. lni berlaku disebabkan bot-bot ekspres yang biasa digunakan terpaksa diambil alih oleh bot-bot laju yang menggunakan enjin sangkut 200 kuasa kuda berkembar bagi menyesuaikannya dengan keadaan pada waktu itu. Para pengguna tidak ada pilihan lain kerana menggunakan sungai adalah satu-satunya perkhidmatan pengangkutan yang ada untuk mereka berpindah dari satu tempat ke satu tempat yang lain. Kadar tambahan ini adalah satu kadar yang standard yang dikenakan kepada semua penumpang termasuk pelajar-pelajar sekolah dan anak-anak kecil. Tidak dapat dinafikan kadar tambang yang dikenakan ini adalah satu beban besar kepada penduduk-penduduk yang tinggal di sepanjang kawasan yang terbabit. Bayangkanlah betapa beratnya beban ini, yang terpaksa ditanggung oleh mereka yang miskin yang tinggal di sepanjang kawasan yang terbabit ini. Tuan Yang di-Pertua, cuba kita semua bayangkan kesukaran dan keperitan yang bakal dihadapi oleh para pengguna yang bergerak dari satu tempat ke satu tempat yang lain menggunakan sungai-sungai kecil dan anak-anak sungai di sepanjang Sungai Rajang pada musim kemarau dan ditambahkan lagi dengan kekurangan air yang dialirkan dari empangan hidro ini apabila ia beroperasi sepenuhnya kelak. Tambah menyedihkan lagi, di waktu-waktu menghadapi kecemasan apabila hanya sungai adalah satu-satu jalan penghubung yang ada dan ianya tidak boleh berfungsi lagi seperti yang sediakala. Bergerak menggunakan perahu panjang dan bot di sungai-sungai jauh lebih mahal jika dibandingkan dengan bergerak dengan kenderaan di jalan raya. Enjin-enjin.